(૯) દેશી સિતાર સાથે ભજનો ગાતા કરસનદાસ યાદવ : કરસનદાસ યાદવ આપણા સૌરાષ્ટ્રના દેશી સિતાર સાથે ભજનો રજુ કરતા એક માત્ર બૂઝર્ગ ભજનિક હતા. અંત્યજ ગણાતી નટ-બજાણિયા જ્ઞાતિમાં નાનકદાસ યાદવને ત્યાં એમનો જન્મ‚ તારીખ ર૭-૬-૧૯ર૯ના રોજ માતા નાથીબહેનની કૂખે રાજકોટમાં જ થયેલો. એમનું મૂળ વતન રાજકોટ જિલ્લાનું રાજપરા ગામ. બાળપણમાં પ્રાથમિક શિક્ષણ મેળવીને રાજકોટમાં પ્રાથમિક શાળામાં પટાવાળા તરીકે શિક્ષણકાર્ય સાથે જોડાયા.